ສະຖາບັນການເມືອງ ແລະ ການປົກຄອງແຫ່ງຊາດ ສຳເລັດກອງປະຊຸມ ສໍາມະນາວິທະຍາສາດ
ກອງປະຊຸມສໍາມະນາວິທະຍາສາດ ໃນຫົວຂໍ້: ລະບົບການເມືອງລາວ-ຫວຽດນາມ: ໄຈ້ແຍກ, ສົມທຽບ. ໄດ້ຈັດຂຶ້ນໃນວັນທີ 23 ພຶດສະພາ 2018 ທີ່ສະຖາບັນການເມືອງ ແລະການປົກຄອງແຫ່ງຊາດ, ໃນຄັ້ງນີ້ເປັນຄັ້ງທີສອງ. (ເຊິ່ງຄັ້ງທໍາອິດ ກອງປະຊຸມສໍາມະນາວິທະຍາສາດໄດ້ຈັດຂຶ້ນຢູ່ທີ່ສະຖາບັນການເມືອງແຫ່ງຊາດໂຮ່ຈິມິນ);ກອງປະຊຸມຄັ້ງນີ້ພາຍໃຕ້ການເປັນປະທານຮ່ວມຂອງທ່ານ ຮສ ປອ ທອງສະລິດ ມັງໜໍ່ເມກ ເລຂາຄະນະບໍລິຫານງານພັກ, ປະທານສະພາວິທະຍາສາດ ສມປຊ, ຫົວໜ້າ ສມປຊ, ທ່ານ ຮສ ປອ ເລ່ ກວັກ ລີ້ ຮອງຫົວໜ້າສະຖາບັນການເມືອງແຫ່ງຊາດ ໂຮ່ຈີມິນ.
ຄະນະວິຊາເສດຖະສາດການເມືອງ ແລະ ຄຸ້ມຄອງເສດຖະກິດ ນຳພາທັດສະນະສຶກສາ ຢູ່ເມືອງວັງວຽງ ແຂວງວຽງຈັນ
ໃນວັນທີ 17-18 ພຶດສະພາ ທີ່ຜ່ານມາ, ຄູ-ອາຈານ ຄະນະວິຊາເສດຖະສາດການເມືອງ ແລະ ຄຸ້ມຄອງເສດຖະກິດ (ສມປຊ) ໄດ້ນໍາພານັກສຶກສາອະນຸປະລິນຍາ ຮຸ່ນທີ XVI ໄປທັດສະນະແລກປ່ຽນບົດຮຽນຢູ່ ເມືອງວັງວຽງ ແຂວງວຽງຈັນ ໂດຍການນຳພາຂອງ ທ່ານ ປອ ສີສອນພັນ ບຸນສີ ຮັກສາການຫົວໜ້າຄະນະວິຊາ ເສດຖະສາດການເມືອງ ແລະ ຄຸ້ມຄອງເສດຖະກິດ ພ້ອມດ້ວຍຄູ-ອາຈານພາຍໃນຄະນະວິຊາ.
ກອງປະຊຸມສຳມະນາລະຫວ່າງຊາວໜຸ່ມ 4 ສະຖາບັນລາວ-ຫວຽດນາມ ທີ່ແຂວງຊຽງຂວາງໄດ້ສຳເລັດຢ່າງເປັນທາງການ
ລວມ 4 ສະຖາບັນ ປະກອບມີ: ສະຖາບັນການເມືອງ ແລະການປົກຄອງແຫ່ງຊາດລາວ (NAPPA), ສະຖາບັນວິທະຍາສັງຄົມແຫ່ງຊາດລາວ (LASS), ສະຖາບັນການເມືອງແຫ່ງຊາດ ໂຮ່ຈີມິນ ສສ ຫວຽດນາມ (HCMA) ແລະ ສະຖາບັນດິດວິທະຍາສາດສັງຄົມ ຫວຽດນາມ (VASS) ໄດ້ຮ່ວມກັນຈັດຕັ້ງກອງປະຊຸມສຳມະນາຂຶ້ນໃນວັນທີ 17 ພຶດສະພາ 2018 ທີ່ຫ້ອງວ່າການປົກຄອງແຂວງ ແຂວງຊຽງຂວາງ ພາຍໃຕ້ຫົວຂໍ້ “ບົດບາດຂອງຊາວໜຸ່ມກັບພາລະກິດປະຕິວັດຂອງສອງປະເທດ ລາວ-ຫວຽດນາມ”.
ຊົມເຊີຍສະມາຊິກພັກສົມບູນ ຂອງໜ່ວຍພັກຮາກຖານ ຄະນະວິຊາ ກໍ່ສ້າງພັກ ແລະ ປະຫວັດສາດພັກ-ຄະນະວິຊາລັດທິສັງຄົມນິຍົມວິທະຍາສາດ
ໃນຕອນເຊົ້າວັນທີ 15 ພຶດສະພາ ທີ່ຜ່ານມານີ້, ໜ່ວຍພັກຮາກຖານ ຄະນະວິຊາ ກໍ່ສ້າງພັກ ແລະ ປະຫວັດສາດພັກ-ຄະນະວິຊາລັດທິສັງຄົມນິຍົມວິທະຍາສາດ ໄດ້ຈັດພິທີເລື່ອນສະມາຊິກສຳຮອງຂຶ້ນສົມບູນ ຄື ສະຫາຍ ນ. ນຸດສີດາ ພິມມະຈັນ ທີ່ໄດ້ເຂົ້າເປັນສະມາຊິກພັກສຳຮອງແຕ່ວັນທີ 27 ທັນວາ 2016. ເຂົ້າຮ່ວມເປັນປະທານພິທີດັ່ງກ່າວ ຂອງ ສະຫາຍ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ, ມີຕາງໜ້າກົມຈັດຕັ້ງ, ຕາງໜ້າໜ່ວຍພັກພາຍໃນ ສມປຊ ແລະ ຕາງໜ້າໃຫ້ແກ່ 3 ອົງການຈັດຕັ້ງມະຫາຊົນ ສມປຊ ກໍ່ໃຫ້ກຽດເຂົ້າຮ່ວມ.